Návrh nariadenie Rady, ktorým sa mení a dopĺňa nariadenie (ES) č. 1234/2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov), pokiaľ ide o vnútroštátne kvóty na mlieko /* KOM/2007/0802 v konečnom znení - CNS 2007/0281 */





[pic] | KOMISIA EURÓPSKYCH SPOLOČENSTIEV | Brusel, 12.12.2007 KOM(2007) 802 v konečnom znení 2007/0281 (CNS) Návrh NARIADENIE RADY, ktorým sa mení a dopĺňa nariadenie (ES) č. 1234/2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov), pokiaľ ide o vnútroštátne kvóty na mlieko (predložený Komisiou) DÔVODOVÁ SPRÁVA V júni 2003 Rada dospela k dohode o viacerých zmenách v politike EÚ v sektore mlieka ako súčasti reformy spoločnej poľnohospodárskej politiky z roku 2003. Táto reforma opätovne presadila zmeny, ktoré boli dohodnuté v Agende 2000, a mala sa uskutočniť v priebehu niekoľkých rokov. Pôvodný návrh Komisie na reformu roku 2003 zahŕňal zvýšenie kvóty o 2 % navyše k už dohodnutým zvýšeniam v rámci Agendy 2000. V kompromise z júna 2003 však Rada vyhlásila, že „ Teraz sa nerozhodne o žiadnej dodatočnej kvóte v rokoch 2007 a 2008 . Keď sa reforma uskutoční v plnom rozsahu, Komisia predloží správu o vyhliadkach trhu, na základe ktorej sa prijme rozhodnutie. “ Vzhľadom na dynamický vývoj, ktorý nastal v tomto roku na trhoch s mliekom, a vzhľadom na to, že jedinou časťou reformy z roku 2003, ktorú zostáva uskutočniť, je zvýšenie kvóty od 1. apríla 2008 o 0,5 % v 11 členských štátoch, považujeme za náležité predložiť analýzu trhu, ktorú v tomto čase požadovala Rada. Správa o vyhliadkach trhu pre sektor mlieka, ktorá dopĺňa tento návrh, obsahuje uvedenú analýzu. V správe sa fakticky nastoľuje otázka, či trh ponúka dostatok príležitostí pre dodávky dodatočných množstiev mlieka bez toho, aby to viedlo k zvýšenej verejnej podpore v krátkodobom a/alebo strednodobom výhľade, ak sa majú vnútroštátne kvóty rozšíriť na všetkých 27 členských štátov. Správa uzatvára, že vyhliadky tak trhu EÚ, ako aj svetového trhu sú priaznivé a analýza uskutočnená pre 2 % zvýšenie výroby mlieka v EÚ ukazuje, že trh pohotovo ponúka príležitosti pre tieto dodatočné množstvá. Komisia pri plnení požiadavky Rady poskytnúť základ, na ktorom možno prijať rozhodnutie týkajúce sa zvýšenia kvót, dospela k záveru, že 2 % zvýšenie, pôvodne navrhnuté ako súčasť reformy z roku 2003, sa môže uskutočniť od obdobia kvót na mlieko 2008/2009. Ďalej sa preto predkladá návrh na také zvýšenie. 2007/0281 (CNS) Návrh NARIADENIE RADY, ktorým sa mení a dopĺňa nariadenie (ES) č. 1234/2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov), pokiaľ ide o vnútroštátne kvóty na mlieko RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 37, so zreteľom na návrh Komisie[1], so zreteľom na stanovisko Európskeho parlamentu[2], keďže: 1. V prílohe IX k nariadeniu Rady (ES) č. 1234/2007[3] (nariadenie o jednotnej spoločnej organizácii trhov) sa stanovujú vnútroštátne kvóty na mlieko na sedem 12-mesačných období začínajúcich sa 1. apríla 2008 v rámci systému kvót na mlieko s cieľom obmedziť výrobu. 2. V článku 66 ods. 3 nariadenia (ES) č. 1234/2007 sa ustanovuje, že tieto kvóty sa stanovia bez toho, aby bola dotknutá možnosť preskúmania vzhľadom na všeobecnú situáciu na trhu a konkrétne podmienky existujúce v určitých členských štátoch. 3. Rada požiadala Komisiu, aby vypracovala správu o vyhliadkach trhu, keď sa v plnom rozsahu uskutoční reforma spoločnej organizácie trhu s mliekom a mliečnymi výrobkami z roku 2003, s cieľom posúdiť primeranosť prideľovania dodatočných kvót. 4. Táto správa bola vypracovaná[4] a dospelo sa v nej k záveru, že súčasná situácia na trhu Spoločenstva a na svetových trhoch a odhad situácie na nich v období do roku 2014 oprávňujú na dodatočné zvýšenie kvóty o 2 %, aby sa umožnilo vyrábať v Spoločenstve viac mlieka s cieľom uspokojiť požiadavky vznikajúcich trhov na mliečne výrobky. 5. Preto je náležité zvýšiť kvóty vo všetkých členských štátoch od 1. apríla 2008 o 2 %, ako sa uvádza v prílohe IX k nariadeniu (ES) č. 1234/2007. 6. Nariadenie (ES) č. 1234/2007 by sa preto malo zodpovedajúcim spôsobom zmeniť a doplniť, PRIJALA TOTO NARIADENIE: Článok 1 Bod 1 prílohy IX k nariadeniu (ES) č. 1234/2007 sa nahrádza textom v prílohe k tomuto nariadeniu. Článok 2 Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie . Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda PRÍLOHA 1. Vnútroštátne kvóty Členský štát | Množstvo (v tonách) | Belgicko | 3 427 288,740 | Bulharsko | 998 580,000 | Česká republika | 2 792 689,620 | Dánsko | 4 612 619,520 | Nemecko | 28 847 420,391 | Estónsko | 659 295,360 | Írsko | 5 503 679,280 | Grécko | 836 923,260 | Španielsko | 6 239 289,000 | Francúzsko | 25 091 321,700 | Taliansko | 10 740 661,200 | Cyprus | 148 104,000 | Lotyšsko | 743 220,960 | Litva | 1 738 935,780 | Luxembursko | 278 545,680 | Maďarsko | 2 029 861,200 | Malta | 49 671,960 | Holandsko | 11 465 630,280 | Rakúsko | 2 847 478,469 | Poľsko | 9 567 745,860 | Portugalsko | 1 987 521,000 | Rumunsko | 3 118 140,000 | Slovinsko | 588 170,760 | Slovensko | 1 061 603,760 | Fínsko | 2 491 930,710 | Švédsko | 3 419 595,900 | Spojené kráľovstvo | 15 125 168,940 | FINANČNÝ VÝKAZ | 1. | ROZPOČTOVÁ POLOŽKA: 05 02 12 | PRIDELENÉ ROZPOČTOVÉ PROSTRIEDKY: 167 000 000 EUR | 2. | NÁZOV: Návrh nariadenia Rady, ktorým sa mení a dopĺňa nariadenie (ES) č. 1234/2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov), pokiaľ ide o vnútroštátne kvóty na mlieko | 3. | PRÁVNY ZÁKLAD: Článok 37 Zmluvy | 4. | CIELE: Zvýšenie kvóty na mlieko o 2 % od 1. apríla 2008 s cieľom umožniť výrobu dostatočného množstva mlieka v Európskej únii. | 5. | FINANČNÉ DÔSLEDKY | 12-MESAČNÉ OBDOBIE (mil. EUR) | BEŽNÝ ROZPOČTOVÝ ROK 2008 (mil. EUR) | NASLEDUJÚCI ROZPOČTOVÝ ROK 2009 (mil. EUR) | 5.0 | VÝDAVKY – HRADENÉ Z ROZPOČTU ES (NÁHRADY/INTERVENCIE) | p.m. | p.m. | p.m. | 5.1 | PRÍJMY – VLASTNÉ ZDROJE ES (POPLATKY/CLÁ) | – | – | – | 2010 | 2011 | 2012 | 2013 | 5.0.1 | ODHADOVANÉ VÝDAVKY | p.m. | p.m. | p.m. | p.m. | 5.1.1 | ODHADOVANÉ PRÍJMY | – | – | – | – | 5.2 | SPÔSOB VÝPOČTU: – | 6.0 | MOŽNO PROJEKT FINANCOVAŤ Z ROZPOČTOVÝCH PROSTRIEDKOV ZAČLENENÝCH DO PRÍSLUŠNÝCH KAPITOL BEŽNÉHO ROZPOČTU? | ÁNO NIE | 6.1 | MOŽNO PROJEKT FINANCOVAŤ PREVODOM MEDZI JEDNOTLIVÝMI KAPITOLAMI BEŽNÉHO ROZPOČTU? | ÁNO NIE | 6.2 | BUDE POTREBNÝ DOPLNKOVÝ ROZPOČET? | ÁNO NIE | 6.3 | BUDE POTREBNÉ ZAČLENIŤ PRIDELENÉ ROZPOČTOVÉ PROSTRIEDKY DO BUDÚCICH ROZPOČTOV? | ÁNO NIE | POZNÁMKY: 1) Návrh nemá žiadny vplyv na administratívne výdavky. 2) Analýza vplyvu 2 % zvýšenia kvóty na mlieko a mliečne výrobky s použitím modelu AGLINK Organizácie pre hospodársku spoluprácu a rozvoj ukázala, že zvýšená výroba mlieka a mliečnych výrobkov sa do značnej miery spotrebuje na vnútorných trhoch a ceny na trhu EÚ sa udržia nad hladinami intervenčných cien. Preto nebude potrebné znovu zavádzať likvidačnú podporu pre vnútorný trh. Na strane vývozu model AGLINK odhaduje, že EÚ by po zvýšení kvóty mohla znovu získať niektoré množstvá na vývozných trhoch tretích krajín. Nepredpokladá sa, že by tieto zvýšené množstvá ovplyvnili svetové trhové ceny takým spôsobom, že by potreba zavedenia vývoznej náhrady bola nevyhnutná. Okrem toho sa predpokladalo, že sa vyrobí celá zvýšená kvóta. V prípade, že by sa tak nestalo, zmena vo vyvážaných množstvách bude menšia ako výsledok vyplývajúci z modelu, ako sa uvádza v prílohe II k správe o vyhliadkach trhu s mliekom a mliečnymi výrobkami. | [1] Ú. v. EÚ C …, …, s. …. [2] Ú. v. EÚ C …, …, s. …. [3] Ú. v. EÚ L 299, 16.11.2007, s. 1. [4] KOM (2007) ….